དེ་ལྟར་ཞང་བློན་ནི་ཆོས་སྲིད་གཉིས་ཀྱི་ཐབས་ལམ་གང་ལ་བརྟེན་ནས་བཙན་པོའི་མཛད་འཕྲིན་སྒྲུབ་མཁན་ཡིན་པར་འདོད་ན།ཆབ་སྲིད་གཙང་མ་ལ་བརྟེན་ནས་དོན་བྱེད་པ་ལས་ཆོས་ཀྱི་དོན་སྙིང་ཏིལ་འབྲུ་ཙམ་ཡང་ཁས་ལེན་མི་བྱེད་པའི་རིགས་ལ་གཏོགས་པ་སྟེ།དེའི་ཕྱིར་བསྟན་པ་ཕྱི་དར་གྱི་སེར་མོ་བའི་ཆོས་འབྱུང་ཁག་ནའང་ཞང་བློན་གདུག་པ་ཅན་ཞེས་པའི་ངན་པའི་ཚད་དུ་འདེད་པ་དེ་རེད།ཡིན་ནའང་འཛམ་གླིང་སྤྱི་བྱེའི་གནས་ཚུལ་གང་ལ་གཞིགས་ཀྱང་ཆབ་སྲིད་པ་ཡང་དག་པ་ནི་ཀུན་གྱི་སྣང་ངོར་དེ་དེ་བཞིན་དུ་འཆར་བཞིན་ཡོད་པས་དེ་ལ་ཡ་མཚར་རྒྱུ་གང་ཡང་མེད་པ་ཡིན།